Kanilsykur til að velta kleinunum upp úr Það eru nú ekki allir sem leggja í að steikja kleinur en það er í raun mikil synd því kleinubakstur er alls ekki flókinn og það er bara fátt eins gott og rjúkandi heitar kleinur . Vissulega er kleinuhefðin rík á Íslandi og margir hafa sterka skoðun á því hvernig þær eiga að vera . Kardimommur eða ... Blandið saman þurrefnum í hrærivélaskál , setjið svo rest saman við og hrærið varlega . Takið svo deigið úr skálinni og klárið að hnoða þangað til það hættir að loða við hendur og borð . Fletjið deigið út þar til það verður um tæpur sentimeter á þykkt Skerið í tígla með kleinujárni eða pizzaskera . Skerið gat í miðju og snúið í kleinu . Bræðið palmín feitina og hitið að 180°C , ég nota sykur hitamæli sem ég festi á þykkbotna steypujárnspott . Steikið 4 - 5 kleinur í einu , ef þið setjið of margar í einu kólnar feitin of mikið . Veiðið kleinurnar upp með fiskispaða og leggið á eldhúspappír sem settur hefur verið í fat . Setjið kanilsykur á djúpan disk og veltið heitum kleinunum , einni í einu upp úr sykrinum . Það eru nú ekki allir sem leggja í að steikja kleinur en það er í raun mikil synd því kleinubakstur er alls ekki flókinn og það er bara fátt eins gott og rjúkandi heitar kleinur . Vissulega er kleinuhefðin rík á Íslandi og margir hafa sterka skoðun á því hvernig þær eiga að vera . Kardimommur eða sítrónudropar ? Eða bæði ? Eða hvorugt ? Litlar eða stórar ? Steiktar upp úr tólg eða palmín ? Já það er alveg hægt að stúdera þetta fram og til baka en hefðin er til staðar og um að gera að leika sér aðeins með hana . Þessi uppskrift er í grunninn mjög hefðbundin . Hinsvegar leik ég mér aðeins með bragðið . Í deiginu eru þessi klassísku jólakrydd eins og negull , kanill og engifer . Svo setjum við punktinn yfir i-ið með því að velta þeim upp úr kanilsykri þegar þær koma upp úr pottinum . Útkoman er stórkostlegt bakkelsi sem er í senn þjóðlegt og jólalegt . Hvet ykkur til að prófa þessar ! Uppskrift og myndir eftir Völlu í samstarfi við Örnu mjólkurvinnslu á Bolungarvík